Tisztelt Hölgyem/ Uram!
Az idén immár negyedik alkalommal rendezzük meg a Focival a gyógyulásért elnevezésű jótékonysági teremlabdarúgó-tornát, melyen súlyosan beteg gyermekek gyógykezelésére és őket kezelő intézmény támogatására gyűjtünk. (Facebook-oldalunkon hamarosan egyenként mutatjuk be azokat a srácokat, akiknek az idén igyekszünk segíteni.)

Eddig minden évben sikerült előre lépnünk, s mind nagyobb összeget nyújthattunk, illetve utalhattunk át a rászorulóknak. Ezúttal is ez a célunk, minek nyomán igyekszünk jelentős médiaérdeklődésre is számot tartó vetélkedőt előkészíteni. Ennek köszönhetően az idén – a tervek szerint - a magyar öregfiúk-válogatott, a színészválogatott, valamint az újságíró-válogatott is föllép a december 28-i viadalon, amelynek a gyöngyösi sportcsarnok ad otthont. 
Reményeink szerint, ahogyan az utóbbi években mindig, most is sokan csatlakoznak hozzánk, s a karácsonyi időszakban társadalmi munkával, pénzzel, vagy akár csak részvételükkel támogatják kezdeményezésünket. (Az oldalunkon közzéteszünk minden tanúsítványt és egyéb dokumentumot, amely igazolja, hogy az összegyűjtött pénz eljutott a kedvezményezettekhez.)
[bookmark: _GoBack]Kérjük, ha teheti, álljon mellénk, hogy az idén a múlt évinél is jelentősebb összeggel járulhassunk hozzá a beteg gyermekek gyógyulásához, s a magunk szerény eszközeivel támogathassuk küzdelmüket!
Ha kérdése van, esetleg anyagi támogatással vagy más módon hozzájárulna kezdeményezésünk sikeréhez, kérjük, keresse kapcsolattartóinkat vagy a főszervezők egyikét! (Elérhetőségek: Pető Péter, +36308170118, petopetip@gmail.com, Tóth Zoltán, +36703207688)
Üdvözlettel: mindazok, akik évek óta fociznak, szerveznek, dolgoznak a gyógyulásért
